AfriSake doen regstappe oor SEB-regulasies | Maroela Media
AfriSake doen regstappe oor SEB-regulasies
Rob Davies, minister van handel en nywerheid. Foto: Departement van handel en nywerheid
AfriSake het sy regspan opdrag gegee om Rob Davies, minister van handel en nywerheid, se besluit om nie die openbaredeelnameproses vir die regulasies oor Breëbasis- Swart Ekonomiese Bemagtiging (BBSEB) te verleng nie, op hersiening te neem ingevolge die Wet op Bevordering van Administratiewe Geregtigheid (Paja).
AfriSake het in April vanjaar 'n brief aan Davies gestuur waarin die sakeregtewaghond hom versoek om die 30-dae periode wat hy toegestaan het vir 'n openbaredeelnameproses oor die BBSEB-regulasies, met nóg 60 of 90 dae te verleng. Davies het hierdie versoek afgekeur.
Volgens Stefan Pieterse, woordvoerder vir AfriSake, is 21 werksdae nie naastenby genoeg tyd vir 'n voldoende openbare deelnameproses aan 'n baie tegniese konsepregulasie van byna 80 bladsye nie.
"Slegs 21 voorleggings kon binne die gestelde dae ingedien word, wat bietjie meer as twee per provinsie is. Dié regulasies gaan 'n enorme invloed op Suid-Afrikaanse ondernemings hê en dus is dit ondenkbaar dat so min tyd gegun is vir reaksie hierop," het Pieterse gesê.
Hy het gesê indien die BBSEB-regulasies nie weer hersien word nie, sal dit verreikende gevolge vir Suid-Afrikaanse ondernemings inhou.
Volgens Pieterse is die hofstukke reeds opgestel en word dit nou deur 'n senior advokaat afgeteken voordat dit uitgereik sal word.
Dagsorg verduidelik ná herrie oor foto
Dit is waarom ek ook lid is van AFRISAKE!
Witmense in die ANC is die mees vyandigste rugstekers wat jy kan kry.
Ron Davies gee mos nie om nie, hyt n soustrein wat na hom omsien. Maar hyt vergeet die wiel draai al draai dit stadig draai dit – pasop.
Snaakse omie, die Rob Davis. Hoekom is die ANC so lief vir hom? Hou hulle van sy mooi snor?
IRBA maak ook toe dus bly slegs SANAs oor vir die uitreiking van BEE sertifikate. Ek verneem dat DTI baie sosialisties optree teenoor blanke besighede. IRBA wou nie hul bully taktiek vat nie aangesien DTI jou wil verplig om hul interpretasie van die BEE wetgewing te implimenteer.
Op die stadium is DTI so bankrot dat hul alle gelde wat vir die Social Upliftment betaal is, gevat het.Gelukkig is daar 'n spul brawe prokureurs wat die BEE saga hof toe vat. Tans besig met litigasie.